CELEX: 62007CA0263
Language: bg
Date: 2007-11-29 00:00:00
Title: Дело C-263/07: Решение на Съда (шести състав) от 29 ноември 2007 г. — Комисия на Европейските общности/Великото херцогство Люксембург (Неизпълнение на задължения от държава-членка — Неправилно транспониране — Директива 96/61/ЕО — Член 9, параграф 4 — Член 13, параграф 1 — Приложение I — Комплексно предотвратяване и контрол на замърсяването — Понятия за прилагане на най-добри налични техники и периодично преразглеждане на условията в разрешително за експлоатация )

26.1.2008   
            
            
               BG
            
            
               Официален вестник на Европейския съюз
            
            
               C 22/17
            
         Решение на Съда (шести състав) от 29 ноември 2007 г. — Комисия на Европейските общности/Великото херцогство Люксембург
   (Дело C-263/07) (1)
   
   (Неизпълнение на задължения от държава-членка - Неправилно транспониране - Директива 96/61/ЕО - Член 9, параграф 4 - Член 13, параграф 1 - Приложение I - Комплексно предотвратяване и контрол на замърсяването - Понятия за „прилагане на най-добри налични техники“ и „периодично преразглеждане на условията в разрешително за експлоатация“)
   (2008/C 22/33)
   Език на производството: френски
   Страни
   
      Ищец: Комисия на Европейските общности (представители: A. Alcover San Pedro и J.-B. Laignelot)
   
      Ответник: Великото херцогство Люксембург (представител: C. Schiltz)
   Предмет
   Неизпълнение на задължения от държава-членка — Неправилно транспониране на член 9, параграф 4 и член 13, параграф 1, както и на приложение I към Директива 96/61/ЕО на Съвета от 24 септември 1996 година за комплексно предотвратяване и контрол на замърсяването (ОВ L 257, стр. 26; Специално издание на български език, 2007 г., глава 15, том 3, стр. 183) — Понятия за прилагане на „най-добри налични техники“ и „периодично преразглеждане“ на условията в разрешително за експлоатация
   Диспозитив
   
               1)
            
            
               Като не е транспонирало правилно член 9, параграф 4 и член 13, параграф 1, както и приложение I към Директива 96/61/ЕО на Съвета от 24 септември 1996 година за комплексно предотвратяване и контрол на замърсяването, Великото херцогство Люксембург не е изпълнило задълженията си по тази директива.
            
         
               2)
            
            
               Осъжда Великото херцогство Люксембург да заплати съдебните разноски.
            
         
      (1)  ОВ C 211, 8.9.2007 г.